Ο **Μπαντζά Σι** (γεννήθηκε στις 30 Ιουλίου 1990) είναι Μαλλογάλλος επαγγελματίας καλαθοσφαιριστής της Μετροπολιτάν 92 της 1ης Γαλλίας. Έχει ύψος 2.04 μέτρων, παίζει στις θέσεις των σμολ φόργουορντ και πάουερ φόργουορντ. Αφού έπαιξε τέσσερα χρόνια κολεγιακού μπάσκετ στο Νιου Μέξικο Στέιτ, ο Σι εισήλθε στο ντραφτ του NBA του 2013, αλλά δεν επιλέχθηκε στους δύο γύρους του ντραφτ.

Σταδιοδρομία στο λύκειο
-----------------------

Ο Σι εντάχθηκε στους Άγκις μετά την περίοδο 2008-09 στο Στόουνριντζ Πρεπ στο Σίμι Βάλεϊ, στην Καλιφόρνια. Είχε κατά μέσο όρο 18 πόντους και τέσσερα ριμπάουντ ανά παιχνίδι. Ο Σι παρακολούθησε το Εθνικό Τουρνουά της Αντίντας το καλοκαίρι του 2008 και του 2009. Στο τουρνουά Ντουαί, αναδείχθηκε ο καλύτερος παίκτης του φτερού και έπαιξε στο ολ-σταρ γκέιμ. Τον Αύγουστο του 2007, ο Σι επιλέχθηκε για να παρακολουθήσει το Μπάσκετ χωρίς σύνορα Ευρώπης στο Παρίσι της Γαλλίας. Το NBA και η FIBA διεξάγουν το στάδιο προετοιμασίας στο πλαίσιο του προγράμματος παγκόσμιας ανάπτυξης μπάσκετ και ενημέρωσης της κοινότητας του NBA.

Κολεγιακή πορεία
----------------

### Πολιτειακό Πανεπιστήμιο Νέου Μεξικού

Ο Σι έπαιξε κολεγιακό μπάσκετ στο Πολιτειακό Πανεπιστήμιο του Νέου Μεξικού, με τους Νιου Μέξικο Στέιτ Άγκις, από το 2009 έως το 2013. Ως πρωτοετής, ο Σι ήταν ρολίστας, εμφανιζόμενος σε 15 αγώνες για τους Άγκις. Είχε μέσο όρο 1,5 πόντους και 0,9 ριμπάουντ ανά αγώνα. Ως δευτεροετής, ο Σι έπαιξε και στα 33 παιχνίδια και ξεκίνησε ως βασικός σε 20 αγώνες με τους Άγκις με μέσο όρο 4,7 πόντους και 2,7 ριμπάουντ ανά παιχνίδι. Στην τρίτη του χρονιά στους βυσσινόλευκους, ο Σι έπαιξε και στα 36 παιχνίδια και ξεκίνησε στην αρχική πεντάδα σε δύο διαγωνισμούς. Είχε μέσο όρο 8,8 πόντους και 4,0 ριμπάουντ ανά παιχνίδι και ευστοχούσε με 45,5 τοις εκατό στα σουτ εντός πεδιάς και 32,8 τοις εκατό στα τρίποντα. Στην τελευταία του χρονιά με τους Άγκις, ο Σι ήταν τιμώμενος στην πρώτη ομάδα του του WAC. Οδήγησε τους Άγκις στα ριμπάουντ με 7,3 ριμπάουντ ανά αγώνα και ήταν δεύτερος στην ομάδα σε πόντους με 11,9 πόντους ανά παιχνίδι. Ο Σι ήταν ο μόνος Άγκι που ξεκίνησε στην αρχική πεντάδα και στα 35 παιχνίδια την περίοδο 2012-13.

Επαγγελματική σταδιοδρομία
--------------------------

Αφού πέρασε χωρίς ομάδα στο ντραφτ του NBA το 2014, ο Σι επέστρεψε στη Γαλλία και έγινε μέλος της Ελάν Μπεαρναί Πω-Ορτέζ της 1ης Γαλλίας.  Κατά τη διάρκεια της πρώτης χρονιάς του, ο Σι είχε μέσο όρο 5,8 πόντους και 3,8 ριμπάουντ σε 18,3 λεπτά ανά παιχνίδι. Μετά από έναν χρόνο, άφησε την Ορτέζ και εντάχθηκε στην ΣΛΟΥΚ Νανσί. Έμεινε στην ομάδα για δύο χρονιές, παίζοντας σε 33 αγώνες και έχοντας κατά μέσο όρο 8,2 πόντους και 4,3 ριμπάουντ ανά αγώνα.

Στις 24 Ιουνίου 2016, εντάχθηκε στην ΑΣΒΕΛ Μπασκέτ της 1ης Γαλλίας και του Champions League.  Με την ΑΣΒΕΛ, στην 1η Γαλλίας, είχε μέσο όρο 5,7 πόντους και 2,8 ριμπάουντ ανά παιχνίδι και 8 πόντους και 3,5 ριμπάουντ ανά αγώνα στο Champions League, όντας ένας από τους πιο θεαματικούς παίκτες λόγω των εκπληκτικών καρφωμάτων του.

Στις 15 Σεπτεμβρίου 2017, ο Σι αποχώρησε από την ΑΣΒΕΛ και εντάχθηκε στην ΑΕΚ της Ελληνικής Α1 Κατηγορίας, αντικαθιστώντας τον Κλάντονι Έρλι στην σύνθεση της ομάδας που αποχώρησε για πειθαρχικούς λόγους.  Στις 17 Ιανουαρίου 2018, αποχώρησε από την ΑΕΚ και υπέγραψε με τη σερβική Παρτιζάν για το υπόλοιπο της περιόδου 2017–18.  Στις 2 Μαρτίου, ο Σι υπέγραψε νέο συμβόλαιο μέχρι το καλοκαίρι του 2019. 

Στις 11 Αυγούστου 2021, υπέγραψε με την Μετροπολιτάν 92 της 1ης Γαλλίας .

Στατιστικά σταδιοδρομίας
------------------------

### Εγχώρια πρωταθλήματα

#### Κανονική περίοδος

Πρότυπο:Basketball player statistics legend
Σημείωση: μόνο οι αγώνες στις κύριες εγχώριες διοργανώσεις περιλαμβάνονται. Συνεπώς, οι αγώνες στο κύπελλο ή σε ευρωπαϊκές διοργανώσεις παραλείπονται.

| Έτος | Ομάδα | Πρωτάθλημα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2017–18 | A.E.K. | GBL | 18 | 21.7 | .461 | .333 | .667 | 2.0 | 0 | 0.3 | 0.3 | 5.0 |

### FIBA Champions League

Πρότυπο:Basketball Champions League player statistics start
|-
| style="text-align:left;" | 2016–17
| style="text-align:left;" | ASVEL
| 18 || 21.7 || .519 || .348 || .567 || 3.6 || .9 || .8 || .3 || 8.1
|-
| style="text-align:left;" | 2017–18
| style="text-align:left;" | A.E.K.
| 5 || 7.6 || .375 || .000 || .000 || 1.2 || 0 || .6 || 0 || 1.2
|}

Επιτεύγματα και βραβεία σταδιοδρομίας
-------------------------------------

### Διασυλλογικά

* Κυπελλούχος Σερβίας : **2** (με την Παρτιζάν ΝΙΣ : 2017–18, 2018-19 )

Παραπομπές
----------

1. ↑  «New Mexico State Bio». *nmstatesports.com*. Ανακτήθηκε στις 15 Σεπτεμβρίου 2017.
2. ↑  «Pau-Orthez signs rookie Bandja Sy». *sportando.com*. July 16, 2013.. Ανακτήθηκε στις September 15, 2017.
3. ↑  «ASVEL signs Bandja Sy to a three-year contract». *sportando.com*. July 24, 2016.. Ανακτήθηκε στις September 15, 2017.
4. ↑  «AEK BC and Bandja Sy agreed contract terms». *sdna.gr*. September 15, 2017.. Ανακτήθηκε στις September 15, 2017.
5. ↑  «Bondža Si je novo pojačanje Partizana» (στα Serbian). *kkpartizan.rs*. January 17, 2018.. Ανακτήθηκε στις January 17, 2018.
6. ↑  «Bondža i Partizan - "Si"!» (στα Serbian). *kkpartizan.rs*. March 2, 2018.. Ανακτήθηκε στις March 2, 2018.
7. ↑  «Bandja Sy arrive au club des Metropolitans 92!». *metropolitans92.com* (στα Γαλλικά). 11 Αυγούστου 2021. Ανακτήθηκε στις 11 Αυγούστου 2021.

Εξωτερικοί σύνδεσμοι
--------------------

* Ο Μπαντζά Σι στο aba-liga.com
* Ο Μπαντζά Σι στο basketball-reference.com
* Ο Μπαντζά Σι στο eurobasket.com